АҞӘА, жьҭаара 4 - Sputnik. Жәларбжьаратәи афотоеицлабра "Аԥсны афокус аҟны" алҵшәақәа еихыршьалеит Очамчыра асабша, жьҭаара 3 рзы ҳәа арадио Sputnik аҟны еиҭалҳәеит афотоеицлабра аиҿкааҩ Фаина Кондратиева.
Лара лажәақәа рыла, ажиури алахәылацәа 14 номинациа рҟны жәаҩык аиааирагаҩцәа алыркааит:
- Оксана Григолиа - аноминациях "Апортрет", "Аԥсны апеизаж", "Аԥстәқәа рфотосахьа"
- Елина Караева -"Арепортаж", "Аҭыԥԥшӡарақәа"
- Алхас Қаԥшь - "Ақалақьтә пеизаж", "Амшын апеизаж"
- Ельза Ҷанба - "Асиужет"
- Адгәыр Гәынба - "Амилаҭтә колорит"
- Елена Буиакова - "Аԥсабара"
- Дамир Џьопуа - "Акреативтә пеизаж"
- Роксолана Борисова - "Аромантикатә пеизаж"
- Наала Џьениа - "Анатиурморт"
- Ричард Ҷкадуа - "Еиуеиԥшым"
Афотоеицлабра "Аԥсны афокус аҟны" официалла иаартын ԥхынҷкәын 25, 2019 шықәсазы. Уи иалахәын Аԥсны араионқәа зегьы рҟынтәи иара убасгьы Урыстәыла ақалақьқәа быжьба рҟынтәи ауаа.
"Аамз инареиҳаны ари аицлабра цон. Арзаҳалқәа х-етапкны иҳадаҳкылон. Ахԥатәи аетап финалтәын. Уи хыркәшан нанҳәа 15 рзы. Жьҭаара 3 рзы еиуеиԥшым аноминациақәа рҟны аиааира згаз рыхьӡ рылаҳәан", - ҳәа азгәалҭеит Фаина Кондратиева.
Ари аицлабра хықәкыс иамоуп Аԥсны иқәынхо ауааи уи асасцәеи иҭырхыз афотосахьақәа рыла иахьатәи Аԥсынтәыла ганрацәала ишыблахкыгоу аарԥшра.
Иара убас шәаԥхьар ҟалоит: